|  |  |
| --- | --- |
| Suomen Olympiakomitea |  |
|  |
|  |
| Valimotie 10 |
| 00380 Helsinki |
|  |

PEKOULOS määräys Valmennus- ja kilpailutoiminta HR1147/14.12.2021

|  |
| --- |
| LIIKUNTA-ALIUPSEERIEN HAKEMINEN MÄÄRÄAIKAISEEN TEHTÄVÄÄN PUOLUSTUSVOIMISSA |

**1 Johdanto**

Huipputason urheilijoita voidaan nimittää määräaikaisiin aliupseerien virkoihin Urheilukouluun sekä muihin Puolustusvoimien hallintoyksi-köihin. Näistä henkilöistä käytetään nimitystä liikunta-aliupseeri. Määräaikainen liikunta-aliupseerin virka voidaan täyttää aina vain määräajaksi enintään viideksi (5) vuodeksi kerrallaan, mutta urheilija nimitetään määräaikaiseen tehtävään pääsääntöisesti kolmeksi (3) vuodeksi. Kokonaispalvelusaika aliupseerin määräaikaisessa virassa voi olla enintään 15 vuotta.

Puolustusvoimissa on avautumassa 1.1.2023 lukien liikunta-aliupseerin tehtäviä. Pääesikunnan koulutusosasto (PEKOULOS) kartoittaa tehtävästä kiinnostuneita urheilijoita. Nykyiset tehtävänhoitajat, joiden määräaikaiset tehtävät päättyvät, voivat hakea avautuvia tehtäviä.

PEKOULOS pyytää Suomen Olympiakomiteaa kartoittamaan vaatimusten ja odotusten mukaisia mies- tai naisurheilijoita, joilla on edellytykset kansainvälisen tason menestykseen. Tehtävä sopii ensisijaisesti joko olympialajien tai Kansainvälisen Sotilasurheiluliiton (CISM) lajien yksilöurheilijoille. Toiminnalla tuetaan pääsääntöisesti kansainvälistä menestystä aikuisten sarjoissa saavuttaneita vakiinnuttamaan paikkansa lajinsa huipulla.

Urheilijan on toimitettava vapaamuotoinen henkilökohtainen hakemus tämän asiakirjan ja liitteen mukaisilla tiedoilla täytettynä 20.9.2022 klo 16.00 mennessä Pääesikunnan kirjaamoon (kirjaamo.pe@mil.fi) ja valmennuksen johtaja Jouni Ilomäelle (jouni.ilomaki@mil.fi). Olympiakomiteaa pyydetään toimittamaan puoltojärjestys sopivista urheilijoista 26.9.2022 kuluessa. PEKOULOS huomioi myös Olympiakomitean luettelon ulkopuoliset henkilökohtaiset hakemukset.

PEKOULOS esittelee hakijat puolustusvoimien henkilöstöpäällikölle ja päätökset informoidaan Olympiakomitealle ja asianomaisille henkilöille 14.10.2022 mennessä.

Tehtävän kuvaus:

Liikunta-aliupseerin tehtävässä ylläpidetään Puolustusvoimien ja suomalaisen sotilaan huippusuorituskykyä ja erityisosaamista. Lisäksi tuetaan kansallista huippu-urheilua sekä vahvistetaan myönteistä julkisuuskuvaa sotilaan fyysisestä suorituskyvystä ja sotilastaidoista niin kansallisella kuin kansainvälisellä tasolla.

Tehtävä edellyttää tuloksellista valmentautumista ja Puolustusvoimien edustamista kansallisissa ja kansainvälisissä sotilas- ja siviilikilpailuissa sekä hallintoyksikön erikseen määrittämien erityisasiantuntija-, kouluttaja- sekä sotilasurheilun markkinointitehtävien suorittamista.

**2 Säädetyt kelpoisuusvaatimukset**

Puolustusvoimien virkaan nimitettävältä vaaditaan, että hän on Suomen kansalainen ja täyttää yleiset kelpoisuusvaatimukset valtion virkaan. Sen lisäksi, mitä yleisestä kelpoisuudesta valtion virkaan muualla laissa säädetään, Puolustusvoimien virkaan nimitettävältä vaaditaan tehtävien edellyttämää luotettavuutta.

Lisäksi Puolustusvoimien sotilasvirkaan nimitettävältä vaaditaan, ettei hänellä ole sellaista toisen valtion kansalaisuutta tai muuta turvallisuus-selvityslain 726/2014 3§:n 1 momentin kohdassa 9 a kohdassa tarkoitettua ulkomaansidonnaisuutta, joka voi vaarantaa valtion turvallisuutta, yleistä turvallisuutta, maanpuolustusta tai Suomen kansainvälisiä suhteita taikka palvelusturvallisuutta Puolustusvoimissa.

Puolustusvoimien sotilasvirkaan nimitettävältä vaaditaan myös, että hän on suorittanut hakuajan päättymiseen mennessä Suomen Puolustusvoimissa tai Rajavartiolaitoksessa joko asevelvollisuuden aseellisessa palveluksessa tai naisten vapaaehtoisen asepalveluksen ja että hän on terveydeltään ja fyysiseltä kunnoltaan virkaan sopiva.

**3 Odotukset hakijalta**

Hakijalta odotamme edellytyksiä kansainvälisen tason menestykseen, toisen asteen koulutusta (ammatillinen perustutkinto tai lukio), suoritettua aliupseeri- tai reserviupseerikoulusta sekä toivomme työkokemusta liikunta-alalta ja vähintään B-ajokorttia.

Henkilökohtaisina ominaisuuksina arvostamme vuorovaikutus- ja tiimi-työskentelytaitoja, paineensietokykyä, joustavuutta, itsenäistä ja oma-aloitteista työotetta sekä hyvää fyysistä kuntoa.

Tehtävän edellyttämä riittävä fyysisen kunnon taso todetaan ennen virkaan nimittämistä. Urheilukoulu järjestää hakijalle 12 minuutin juoksutestin. Kouluttaja-aliupseerin tehtävän fyysisen toimintakyvyn kestävyyden osa-alueen tavoitetaso on 2500 metriä. Vähimmäisvaatimuksena on ammattisotilaiden minimivaatimustaso (2000 metriä).

Luemme eduksi liikunta-alan tutkinnon sekä aiemman työkokemuksen (esim. kouluttajana) ja menestymisen Puolustusvoimien tehtävissä.

**4 Palkkaukseen liittyvät tiedot**

Puolustusvoimissa on käytössä tehtävän vaativuuden arviointiin perustuva palkkausjärjestelmä, jonka lisäksi maksetaan työsuoritukseen perustuvaa henkilökohtaista palkanosaa. Tehtävän vaativuusluokka on AU 3. Tehtävän aloituspalkka on 2292,88 €/kk.

**5 Edut**

Tarjoamme henkilöstöllemme monenlaisia palvelussuhde-etuja, mm.

- tutkitusti hyvän työilmapiirin

- mahdollisuuden täydennyskoulutukseen ja osaamisen kehittämiseen

- etenemismahdollisuuksia tehtävä- ja seuraajasuunnittelun avulla

- palvelussuhdeasuntoja

- liikuntamahdollisuuksia

- virkistysalueita vapaa-ajan käyttöön

- tuetun työpaikkaruokailun

**6 Muut tehtävään liittyvät tiedot**

Hakijasta voidaan tämän suostumuksella tehdä turvallisuusselvitys (perusmuotoinen turvallisuusselvitys, turvallisuusselvityslaki 19 §).

Tehtävässä noudatetaan virkamieslain 10 §:n mukaista koeaikaa.

Lisätietoja antaa valmennuksen johtaja jouni.ilomaki@mil.fi tai 0299 510172.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Pääesikunnan koulutuspäällikkö | | | Eversti | Kari Pietiläinen | |  | | |  | | | Liikuntapäällikkö | | | Majuri | Lasse Torpo | |  | | |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET | Hakemukseen liitettävät tiedot |

|  |  |
| --- | --- |
| JAKELU |  |

|  |  |
| --- | --- |
| TIEDOKSI | Pv henkilöstöpäällikkö  KAIPR  PSPR  PORPR  KAARTJR  KAARTJR URHK  Eero Svanberg, Maanpuolustuskorkeakoulu Maisteriosasto  Marko Korpela, Pääesikunta Kanslia  Pasi Huhtala, Puolustusvoimien logistiikkalaitoksen esikunta Logistiikkaosasto  Raimo Turtinen, Puolustusvoimien johtamisjärjestelmäkeskus Esikunta  Henri Häkkinen, Maanpuolustuskorkeakoulu Sotataidon laitos  Suomen Ampumaurheiluliitto  Suomen Ampumahiihtoliitto  Suomen Golfliitto  Suomen Hiihtoliitto  Suomen Jousiampujainliitto  Suomen Judoliitto  Suomen Kiipeilyliitto  Suomen Miekkailu- ja 5-otteluliitto  Suomen Nyrkkeilyliitto  Suomen Painiliitto  Suomen Purjehdus ja Veneily  Suomen Pyöräily  Suomen Ratsastajainliitto  Suomen Suunnistusliitto  Suomen Taekwondoliitto  Suomen Triathlonliitto  Suomen Uimaliitto  Suomen Urheiluliitto |